હું બીજી વખત અમેરિકા પરમેનેન્ટ રેસીડેન્ટ તરીકે આવ્યો ત્યારે મેં નોકરી કરવાનું નક્કી કર્યું .પ્રથમ અમેરિકા વિઝીટર વિસા થી આવેલો અને અમેરિકા ના કેટલાક સ્ટેટ અને કેનેડા માં ફર્યો મારા નાના ભાઈ પ્રભા શંકર ના તેડાવવાથી હું અમેરિકા આવેલો અને એણે મને બધે પ્રવાસ કરાવેલો .અમેરિકન ઈમી ગ્રેશન ની બે દરકારી ના લીધે મારા વિસાની મુદ્દત પૂરી થવા છતાં હું અમેરિકા માં 22 મહિના રોકાઈ રહેલો અને પછી મારી ઈચ્છા થી દેશમાં ગયો . અને ફરી કાયમી રહેવાસી તરીકે આવ્યો .અને મેં પ્રિન્ટીંગ પ્રેસ માં નોકરી શરુ કરી આ વખતે મને ઈંગ્લીશ બોલતાં , લખતાં કે વાંચ તા આવડે નહી એટલે મારે સખત મેહનત નું કામ કરવું પડતું .રૂડા પ્રતાપ મારા ભાઈ અને એની અમેરિકન પત્ની એલીઝાબેથ ના કે મને પોતાની સાથે રાખ્યો ,અને મને નોકરી ઉપર લઇ જાય અને લઇ આવે એટલે હું નોકરી કરી શક્યો , અને અમેરિકામાં સ્થિર રહી શક્યો . પ્રેસની નોકરી એ મારી મુખ્ય નોકરી હતી .